CELEX: 52011PC0209
Language: el
Date: 2011-04-13
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την επιβολή οριστικού δασμού αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009

|

52011PC0209

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την επιβολή οριστικού δασμού αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009  /* COM/2011/0209 τελικό - NLE 2011/0087 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 13.4.2011COM(2011) 209 τελικό2011/0087 (NLE)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την επιβολή οριστικού δασμού αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009ΑΙΤΙΟΛΟΓΙΚΗ ΕΚΘΕΣΗ1. ΠΛΑΙΣΙΟ ΤΗΣ ΠΡΟΤΑΣΗΣ-  Αιτιολόγηση και στόχοι της πρότασηςΗ παρούσα πρόταση αφορά την εφαρμογή του κανονισμού (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] («ο βασικός κανονισμός»), στο πλαίσιο της διαδικασίας επανεξέτασης ενόψει της λήξης της ισχύος του δασμού αντιντάμπινγκ που εφαρμόζεται στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας (ΛΔΚ).-  Γενικό πλαίσιοΗ παρούσα πρόταση εντάσσεται στο πλαίσιο της εφαρμογής του βασικού κανονισμού και είναι το αποτέλεσμα έρευνας η οποία διενεργήθηκε σύμφωνα με τις ουσιαστικές και διαδικαστικές απαιτήσεις του βασικού κανονισμού.-  Ισχύουσες διατάξεις στον τομέα που καλύπτει η πρότασηΟ οριστικός δασμός αντιντάμπινγκ στις εισαγωγές φουρφουραλδεΰδης καταγωγής ΛΔΚ επιβλήθηκε για πρώτη φορά με τον κανονισμό (ΕΚ) αριθ. 95/95[2] του Συμβουλίου και επιβεβαιώθηκε περαιτέρω με τους κανονισμούς του Συμβουλίου (ΕΚ) αριθ. 2722/1999[3] και (ΕΚ) αριθ. 639/2005[4].-  Συνοχή με άλλες πολιτικές και στόχους της ΈνωσηςΆνευ αντικειμένου.2. ΑΠΟΤΕΛΕΣΜΑΤΑ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΑΞΙΟΛΟΓΗΣΗ ΕΠΙΠΤΩΣΕΩΝ-  Διαβουλεύσεις με τα ενδιαφερόμενα μέρηΤα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους στη διάρκεια της έρευνας, σύμφωνα με τις διατάξεις του βασικού κανονισμού.-  Συγκέντρωση και χρησιμοποίηση εμπειρογνωμοσύνηςΔεν υπήρξε ανάγκη προσφυγής σε εξωτερικούς εμπειρογνώμονες.-  Εκτίμηση επιπτώσεωνΗ παρούσα πρόταση είναι αποτέλεσμα της εφαρμογής του βασικού κανονισμού.Ο βασικός κανονισμός δεν προβλέπει γενική εκτίμηση επιπτώσεων, αλλά περιέχει διεξοδικό κατάλογο των στοιχείων που πρέπει να εκτιμηθούν.3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ-  Σύνοψη της προτεινόμενης δράσηςΣτις 27 Απριλίου 2010 η Επιτροπή γνωστοποίησε με ανακοίνωση («ανακοίνωση έναρξης») που δημοσιεύθηκε στην Επίσημη Εφημερίδα της Ευρωπαϊκής Ένωσης μια επανεξέταση του δασμού αντιντάμπινγκ ενόψει της λήξης ισχύος των μέτρων όσον αφορά τις εισαγωγές φουρφουραλδεΰδης καταγωγής ΛΔΚ, ύστερα από τεκμηριωμένο αίτημα δύο παραγωγών της Ένωσης.Η έρευνα επανεξέτασης διαπίστωσε τη συνεχιζόμενη πρακτική ντάμπινγκ στο υπό εξέταση προϊόν, η οποία, αν αρθούν τα μέτρα αντιντάμπινγκ, θα καταλήξει σε επανάληψη της ζημίας που έχει προκληθεί στον κλάδο παραγωγής της Ένωσης. Από την έρευνα επίσης προέκυψε ότι εάν επιτραπεί η λήξη ισχύος των μέτρων αυτό θα είναι επιβλαβές για τα συμφέροντα της Ένωσης.Κατά συνέπεια, προτείνεται στο Συμβούλιο να εγκρίνει τη συνημμένη πρόταση κανονισμού για την παράταση των υφιστάμενων μέτρων, η οποία θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης το αργότερο έως τις 12 Μαΐου 2011.-  Νoμική βάσηΟ κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.-  Αρχή της επικουρικότηταςΗ παρούσα πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας.-  Αρχή της αναλογικότηταςΗ πρόταση συνάδει με την αρχή της αναλογικότητας για τους ακόλουθους λόγους:Το είδος της δράσης περιγράφεται στο βασικό κανονισμό και δεν αφήνει περιθώρια για εθνικές αποφάσεις.Είναι άνευ αντικειμένου η αναφορά του τρόπου με τον οποίο ελαχιστοποιείται και είναι ανάλογος προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες.-  Επιλογή νομικών μέσωνΠροτεινόμενο μέσο: κανονισμός.Άλλες πράξεις δεν θα ήταν κατάλληλες για τον ακόλουθο λόγο:Ο βασικός κανονισμός δεν προβλέπει εναλλακτικές επιλογές.4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΗ πρόταση δεν έχει επιπτώσεις στον προϋπολογισμό της Ένωσης.2011/0087 (NLE)ΠρότασηΚΑΝΟΝΙΣΜΟΣ (ΕΕ) ΤΟΥ ΣΥΜΒΟΥΛΙΟΥγια την επιβολή οριστικού δασμού αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[5] («ο βασικός κανονισμός»), και ιδίως το άρθρο 11 παράγραφος 2,Έχοντας υπόψη την πρόταση που υπέβαλε η Ευρωπαϊκή Επιτροπή («η Επιτροπή»), κατόπιν διαβούλευσης με τη συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ1.  Ισχύοντα μέτρα2.  Κατόπιν έρευνας αντιντάμπινγκ (η «αρχική έρευνα»), το Συμβούλιο επέβαλε, με τον κανονισμό (ΕΚ) αριθ. 95/95[6], της 21ης Ιανουαρίου 1995, οριστικό δασμό αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας («ΛΔΚ») («οριστικά μέτρα αντιντάμπινγκ»). Ο ειδικός δασμός ανερχόταν σε 352 ευρώ ανά τόνο.3.  Μετά από ενδιάμεση επανεξέταση τον Μάιο του 1997, βάσει αίτησης ενός κινέζου εξαγωγέα, τα μέτρα διατηρήθηκαν, με τον κανονισμό (ΕΚ) αριθ. 2722/1999 του Συμβουλίου[7], για περαιτέρω περίοδο τεσσάρων ετών.4.  Τον Απρίλιο του 2005, ύστερα από επανεξέταση ενόψει λήξης της ισχύος των μέτρων, το Συμβούλιο με τον κανονισμό (ΕΚ) αριθ. 639/2005[8] παρέτεινε τα μέτρα για περαιτέρω περίοδο πέντε ετών.5.  Αίτηση επανεξέτασης λόγω της επικείμενης λήξης της ισχύος των μέτρων6.  Μετά τη δημοσίευση ανακοίνωσης για την επικείμενη λήξη[9] της ισχύος των οριστικών μέτρων αντιντάμπινγκ, η Επιτροπή έλαβε, στις 28 Ιανουαρίου 2010, αίτηση έναρξης επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού. Η αίτηση αυτή υποβλήθηκε από δύο παραγωγούς της Ένωσης, της εταιρείες Lenzing AG και Tanin Sevnica kemicna industrija d.d («οι αιτούντες»), οι οποίες εκπροσωπούν σημαντικό ποσοστό, στη συγκεκριμένη περίπτωση περισσότερο από το 50%, της παραγωγής φουρφουραλδεϋδης της Ένωσης.7.  Η αίτηση βασίστηκε στο λόγο ότι η λήξη των μέτρων θα κατέληγε ενδεχομένως στη συνέχιση του ντάμπινγκ και στην επανάληψη της ζημίας για τον κλάδο παραγωγής της Ένωσης.8.  Έναρξη επανεξέτασης ενόψει της λήξης της ισχύος των μέτρων9.  Η Επιτροπή, αφού διαπίστωσε ότι υφίστανται επαρκή στοιχεία για την έναρξη επανεξέτασης ενόψει της λήξης της ισχύος των μέτρων και έπειτα από διαβούλευση με τη συμβουλευτική επιτροπή, ανήγγειλε, στις 27 Απριλίου 2010, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης [10] ( «ανακοίνωση έναρξης»), την έναρξη επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του βασικού κανονισμού.10.  Έρευνα11.  Περίοδος της έρευνας12.  Η έρευνα με αντικείμενο την πιθανότητα συνέχισης του ντάμπινγκ κάλυψε την περίοδο από την 1η Απριλίου 2009 έως τις 31 Μαρτίου 2010 («περίοδος έρευνας για την επανεξέταση» ή «ΠΕΕ»). Η εξέταση των τάσεων που είχαν σημασία για την εκτίμηση της πιθανότητας συνέχισης της ζημίας κάλυψε την περίοδο από την 1η Ιανουαρίου 2007 έως το τέλος της περιόδου έρευνας επανεξέτασης («η υπό εξέταση περίοδος»).13.  Μέρη τα οποία αφορούσε η παρούσα έρευνα14.  Η Επιτροπή ενημέρωσε επίσημα τους αιτούντες, τους παραγωγούς – εξαγωγείς στην ενδιαφερόμενη χώρα, τους εισαγωγείς, τους χρήστες που είναι γνωστό ότι ενδιαφέρονται και τους εκπροσώπους της χώρας εξαγωγής σχετικά με την έναρξη της επανεξέτασης λόγω της λήξης της ισχύος των μέτρων.15.  Τα ενδιαφερόμενα μέρη είχαν τη δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας. Δόθηκε η δυνατότητα ακρόασης σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.16.  Δειγματοληψίες17.  Λόγω του εμφανώς μεγάλου αριθμού παραγωγών- εξαγωγέων της ΛΔΚ, θεωρήθηκε σκόπιμο, σύμφωνα με το άρθρο 17 του βασικού κανονισμού, να εξεταστεί αν θα έπρεπε να χρησιμοποιηθεί δειγματοληψία. Για να μπορέσει η Επιτροπή να αποφασίσει κατά πόσον είναι αναγκαία η δειγματοληψία και, εφόσον είναι, να επιλέξει ένα δείγμα, ζητήθηκε από τα ανωτέρω μέρη να αναγγελθούν εντός 15 ημερών από την έναρξη της επανεξέτασης και να παράσχουν στην Επιτροπή τις πληροφορίες που ζητούνται στην ανακοίνωση για την έναρξη διαδικασίας. Δεδομένου ότι κανένας παραγωγός – εξαγωγέας δεν προσφέρθηκε να συνεργαστεί, δεν ήταν, επομένως, αναγκαίο να γίνει δειγματοληψία.18.  Επαλήθευση των πληροφοριών που ελήφθησαν19.  Η Επιτροπή έστειλε ερωτηματολόγια σε όλα τα μέρη που είναι γνωστό ότι ενδιαφέρονται ή που αναγγέλθηκαν εντός της προθεσμίας που καθορίζεται στην ανακοίνωση έναρξης.20.  Απαντήσεις στα ερωτηματολόγια διαβίβασαν οι δύο παραγωγοί της Ένωσης, ένας εισαγωγέας/χρήστης και ένας παραγωγός στην ανάλογη χώρα, την Αργεντινή. Κανένας από τους παραγωγούς-εξαγωγείς της Κίνας δεν συνεργάστηκε στην τρέχουσα έρευνα.21.  Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό, αφενός, της πιθανής συνέχισης ή επανάληψης του ντάμπινγκ και της επακόλουθης ζημίας και, αφετέρου, του συμφέροντος της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων ενδιαφερόμενων μερών:α) Παραγωγοί της ΈνωσηςLenzing AG, («Lenzing»), ΑυστρίαTanin Sevnica kemicna industrija d.d («Tanin»)., Σλοβενίαβ) Μη συνδεδεμένος εισαγωγέας/χρήστηςInternational Furan Chemicals BV («IFC»), ΡότερνταμΒ. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ22.  Το υπό εξέταση προϊόν23.  Το υπό εξέταση προϊόν το οποίο αποτελεί το αντικείμενο της επανεξέτασης είναι το ίδιο με το προϊόν της αρχικής έρευνας και των ακόλουθων επανεξετάσεων που μνημονεύονται στις αιτιολογικές σκέψεις (2) και (3) ανωτέρω, συγκεκριμένα πρόκειται για τη φουρφουραλδεϋδη καταγωγής ΛΔΚ, το οποίο εμπίπτει στον κωδικό ΣΟ 2932 12 00 («το υπό εξέταση προϊόν»). Η φουρφουραλδεΰδη είναι επίσης γνωστή ως 2-φουραλδεϋδη ή φουρφουράλη.24.  H φουρφουραλδεΰδη είναι υγρό ανοικτού κίτρινου χρώματος με χαρακτηριστική έντονη οσμή, το οποίο λαμβάνεται με την επεξεργασία διαφόρων ειδών γεωργικών αποβλήτων. Η φουρφουραλδεΰδη έχει δύο κυρίως εφαρμογές: ως επιλεκτικός διαλύτης κατά τη διύλιση πετρελαίου για την παραγωγή λιπαντικών ελαίων και ως πρώτη ύλη η οποία μεταποιείται σε φουρφουρυλική αλκοόλη, η οποία χρησιμοποιείται για την παρασκευή συνθετικής ρητίνης για μήτρες χυτηρίου.25.  Ομοειδές προϊόν26.  Όπως και σε προηγούμενες έρευνες, με την παρούσα έρευνα διαπιστώθηκε ότι η φουρφουραλδεΰδη που παράγεται στη ΛΔΚ και εξάγεται στην ΕΕ, η φουρφουραλδεΰδη που παράγεται και πωλείται στην εγχώρια αγορά της ανάλογης χώρας, της Αργεντινής, καθώς και η φουρφουραλδεΰδη που παράγεται και πωλείται στην ΕΕ από τους παραγωγούς της Ένωσης, παρουσιάζουν τα ίδια βασικά φυσικά και χημικά χαρακτηριστικά και προορίζονται για τις ίδιες βασικές χρήσεις. Ως εκ τούτου, θεωρήθηκαν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.Γ. ΠΙΘΑΝΟΤΗΤΑ ΣΥΝΕΧΙΣΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ27.  Σύμφωνα με το άρθρο 11 παράγραφος 2 του βασικού κανονισμού, εξετάστηκε αν η λήξη της ισχύος των μέτρων θα οδηγούσε ενδεχομένως στη συνέχιση ή στην επανάληψη του ντάμπινγκ.28.  Γενικές παρατηρήσεις29.  Από τους 34 Κινέζους παραγωγούς-εξαγωγείς με τους οποίους επικοινώνησε η Επιτροπή κατά τη διαδικασία έναρξης, κανένας δεν συνεργάστηκε κατά την έρευνα και καμία από τις εταιρείες αυτές δεν απέστειλε σχετικές πληροφορίες. Κατά συνέπεια, τα πορίσματα σχετικά με την πιθανότητα συνέχισης ή επανάληψης του ντάμπινγκ που παρατίθενται στη συνέχεια χρειάστηκε να βασιστούν στα διαθέσιμα γεγονότα, ιδιαίτερα στις πληροφορίες που υπέβαλε ο συνεργασθείς εισαγωγέας/βιομηχανικός χρήστης, σε στοιχεία της Eurostat, σε επίσημες στατιστικές εξαγωγών της ΛΔΚ και σε πληροφορίες που περιλαμβάνονται στην αίτηση επανεξέτασης.30.  Ανάλογη χώρα31.  Δεδομένου ότι η ΛΔΚ αποτελεί οικονομία σε μετάβαση και σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία καθορίζεται με βάση την τιμή ή την κατασκευασμένη αξία σε μια τρίτη χώρα με κατάλληλη οικονομία αγοράς («ανάλογη χώρα») ή με βάση την τιμή που η ανάλογη χώρα εφαρμόζει έναντι άλλων χωρών, συμπεριλαμβανομένης της Ένωσης, ή, όταν τίποτε από τα παραπάνω δεν είναι εφικτό, με βάση οποιοδήποτε άλλο εύλογο δεδομένο, όπως είναι η πράγματι πληρωθείσα ή πληρωτέα τιμή του ομοειδούς προϊόντος στην Ένωση, αναπροσαρμοσμένη καταλλήλως, εφόσον χρειάζεται, για να συμπεριλαμβάνει εύλογο περιθώριο κέρδους.32.  Όπως και κατά την αρχική έρευνα, στην ανακοίνωση έναρξης προτάθηκε η Αργεντινή ως κατάλληλη ανάλογη χώρα για τον καθορισμό της κανονικής αξίας. Μετά τη δημοσίευση της ανακοίνωσης έναρξης, δεν λήφθηκε κανένα σχόλιο σχετικά με την προτεινόμενη ανάλογη χώρα.33.  Ένας παραγωγός φουρφουραλδεϋδης στην Αργεντινή συνεργάστηκε στην έρευνα παρέχοντας απαντήσεις στο ερωτηματολόγιο. Η έρευνα έδειξε ότι η Αργεντινή είχε ανταγωνιστική αγορά για την φουρφουραλδεΰδη, με περίπου 90% της προμήθειας της αγοράς να προέρχεται από την τοπική παραγωγή και το υπόλοιπο να καλύπτεται από εισαγωγές από τρίτες χώρες. Ο όγκος παραγωγής στην Αργεντινή συνιστά ποσοστό μεγαλύτερο του 70% του όγκου των κινεζικών εξαγωγών του υπό εξέταση προϊόντος στην ΕΕ για τελειοποίηση προς επανεξαγωγή. Η αγορά της Αργεντινής κρίθηκε κατά συνέπεια επαρκώς αντιπροσωπευτική για τον καθορισμό της κανονικής αξίας για την ΛΔΚ.34.  Κατά συνέπεια συνάγεται το συμπέρασμα, όπως και στην αρχική έρευνα, ότι η Αργεντινή συνιστά κατάλληλη ανάλογη χώρα σύμφωνα με το άρθρο 2 παράγραφος 7 στοιχείο α) του βασικού κανονισμού.35.  Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ36.  Κανονική αξία37.  Σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία καθορίστηκε με βάση τα στοιχεία που παραλήφθηκαν από τον συνεργαζόμενο παραγωγό της ανάλογης χώρας, δηλ. βάσει της πράγματι πληρωθείσας ή πληρωτέας τιμής στην εγχώρια αγορά της Αργεντινής από μη συνδεδεμένους πελάτες, δεδομένου ότι οι πωλήσεις αυτές πραγματοποιήθηκαν κατά τις συνήθεις εμπορικές πράξεις.38.  Κατά συνέπεια, η κανονική αξία καθορίστηκε ως η μέση σταθμισμένη τιμή των εγχώριων πωλήσεων που εφάρμοσε προς τους μη συνδεδεμένους πελάτες ο συνεργασθείς παραγωγός της Αργεντινής.39.  Κατ’ αρχάς, εξακριβώθηκε κατά πόσον οι συνολικές εγχώριες πωλήσεις του ομοειδούς προϊόντος προς ανεξάρτητους πελάτες ήταν αντιπροσωπευτικές σύμφωνα με το άρθρο 2 παράγραφος 2 του βασικού κανονισμού, δηλαδή εάν αντιπροσώπευαν τουλάχιστον το 5 % του συνολικού όγκου πωλήσεων του υπό εξέταση προϊόντος όταν εξάγεται στην Ένωση. Οι εγχώριες πωλήσεις του μοναδικού συνεργασθέντα παραγωγού της Αργεντινής θεωρήθηκαν αρκετά αντιπροσωπευτικές κατά την ΠΕΕ).40.  Η Επιτροπή, στη συνέχεια, εξέτασε κατά πόσον πρέπει να θεωρηθεί ότι οι εγχώριες πωλήσεις του ομοειδούς προϊόντος πραγματοποιήθηκαν στο πλαίσιο συνήθων εμπορικών πράξεων, σύμφωνα με το άρθρο 2 παράγραφος 4 του βασικού κανονισμού. Για τον σκοπό αυτό, καθορίστηκε για το ομοειδές προϊόν που πωλείται στην αγορά της Αργεντινής το ποσοστό επικερδών εγχώριων πωλήσεων σε ανεξάρτητους πελάτες κατά τη διάρκεια της ΠΕΕ. Δεδομένου ότι όλες οι πωλήσεις του ομοειδούς προϊόντος κατά την ΠΕΕ ήταν επικερδείς, η κανονική τιμή βασίστηκε στο σταθμισμένο μέσο όρο όλων των εγχώριων πωλήσεων.41.  Τιμή εξαγωγής42.  Καθώς κανένας από τους κινέζους εξαγωγείς προς την ΕΕ δεν συνεργάστηκε κατά την έρευνα, οι τιμές εξαγωγής καθορίστηκαν βάσει των διαθέσιμων στοιχείων. Διαπιστώθηκε ότι η πλέον κατάλληλη βάση είναι τα στοιχεία που έδωσε ο συνεργαζόμενος εισαγωγέας και τα στοιχεία της Eurostat σε σχέση με τις εισαγωγές του υπό εξέταση προϊόντος στην ΕΕ. Αν και οι εισαγωγές αυτές έγιναν στο πλαίσιο καθεστώτος τελειοποίησης προς επανεξαγωγή (η κινεζική φουρφουραλδεΰδη υπέστη περαιτέρω κατεργασία και μετετράπη σε φουρφουρυλική αλκοόλη προς εξαγωγή), δεν υπάρχουν λόγοι να πιστεύεται ότι οι εν λόγω εισαγωγές δεν αποτελούν εύλογη βάση καθορισμού των τιμών εξαγωγής.43.  Σύγκριση44.  Για να εξασφαλιστεί ορθή σύγκριση μεταξύ της κανονικής αξίας και της τιμής εξαγωγής, και σύμφωνα με το άρθρο 2 παράγραφος 10 του βασικού κανονισμού, πραγματοποιήθηκαν οι δέουσες προσαρμογές για να ληφθούν υπόψη ορισμένες διαφορές στη μεταφορά και στην ασφάλιση, οι οποίες επηρεάζουν τις τιμές και τη δυνατότητα σύγκρισης των τιμών.45.  Περιθώριo ντάμπινγκ46.  Σύμφωνα με το άρθρο 2 παράγραφος 11 του βασικού κανονισμού, το περιθώριο ντάμπινγκ καθορίστηκε βάσει σύγκρισης της σταθμισμένης μέσης κανονικής αξίας με τις σταθμισμένες μέσες τιμές εξαγωγής στο ίδιο επίπεδο εμπορίου. Η σύγκριση αυτή έδειξε ότι υπάρχει σημαντικό ντάμπινγκ της τάξης του 35,6%, αν και είναι χαμηλότερο από το περιθώριο που είχε υπολογιστεί κατά την αρχική έρευνα και τις ακόλουθες επανεξετάσεις.47.  Εξέλιξη των εισαγωγών σε περίπτωση κατάργησης των μέτρων48.  Εκτός από την εξέταση της ύπαρξης ντάμπινγκ κατά την ΠΕΕ, εξετάστηκε επίσης η πιθανότητα συνέχισης του ντάμπινγκ στην περίπτωση κατάργησης των μέτρων. Δεδομένου ότι κανένας παραγωγός-εξαγωγέας στη ΛΔΚ δεν συνεργάστηκε στην έρευνα, τα κατωτέρω συμπεράσματα βασίζονται σε στοιχεία που διατίθενται σύμφωνα με το άρθρο 18 του βασικού κανονισμού, δηλαδή σε στοιχεία που παρείχε ο συνεργασθείς εισαγωγέας, σε στοιχεία της Eurostat, στα επίσημα στατιστικά στοιχεία για τις εξαγωγές της ΛΔΚ στην αίτηση επανεξέτασης.49.  Από την άποψη αυτή, αναλύθηκαν τα ακόλουθα στοιχεία: η εξέλιξη των εισαγωγών από την ΛΔΚ στην ΕΕ βάσει του καθεστώτος τελειοποίησης προς επανεξαγωγή, η εξέλιξη των κινεζικών εξαγωγών σε τρίτες χώρες και η πλεονάζουσα παραγωγική ικανότητα των κινέζων παραγωγών.50.  Εξέλιξη των εισαγωγών από τη ΛΔΚ51.  Σύμφωνα με τις επίσημες κινεζικές στατιστικές εξαγωγών, οι συνολικές παγκόσμιες εξαγωγές του υπό εξέταση προϊόντος από την ΛΔΚ αυξήθηκαν κατά 117% κατά την υπό εξέταση περίοδο. Η αύξηση αυτή απορροφήθηκε κυρίως από τις ΗΠΑ και τις αγορές άλλων τρίτων χωρών.52.  Όσον αφορά τις εξαγωγές προς την ΕΕ, σύμφωνα με τη Eurostat και τα επαληθευμένα στοιχεία για τις εισαγωγές, πρέπει να επισημανθεί ότι κατά την ΠΕΕ, το 99,9% του συνόλου των εισαγωγών του υπό εξέταση προϊόντος από την ΛΔΚ στην ΕΕ έγιναν με σκοπό την τελειοποίηση προς επανεξαγωγή, ενώ το υπόλοιπο 0,1% για ελεύθερη κυκλοφορία. Δεν έγιναν εισαγωγές για ελεύθερη κυκλοφορία το 2007 ούτε το 2008. Για την πληρότητα των στοιχείων, συνυπολογίστηκαν οι εισαγωγές για ελεύθερη κυκλοφορία στον συνολικό όγκο των εισαγωγών, ωστόσο, μια λεπτομερής ανάλυση της εξέλιξης των τιμών των εν λόγω εισαγωγών κρίθηκε άνευ αντικειμένου λόγω των αμελητέων όγκων τους.53.  Ο όγκος των εισαγωγών από την Κίνα στο πλαίσιο του καθεστώτος τελειοποίησης προς επανεξαγωγή και ελεύθερης κυκλοφορίας μειώθηκε κατά 67% από το 2007 έως την ΠΕΕ, μείωση που συνέπεσε με την κάμψη της κατανάλωσης στην αγορά της ΕΕ κατά 24% όπως περιγράφεται στην αιτιολογική σκέψη (45) κατωτέρω. Η κινεζική φουρφουραλδεΰδη που εισήχθη υπό το καθεστώς της τελειοποίησης προς επανεξαγωγή υπέστη περαιτέρω κατεργασία και μετετράπη σε φουρφουρυλική αλκοόλη η οποία στη συνέχεια εξήχθη. Δεν υπάρχουν διαθέσιμα στοιχεία σχετικά με το πώς χρησιμοποιήθηκαν στην ΕΕ οι εισαγωγές για ελεύθερη κυκλοφορία, μπορεί, ωστόσο, να θεωρηθεί εύλογα ότι, σε περίπτωση κατάργησης των μέτρων, τουλάχιστον ένα μέρος των εισαγωγών που τώρα πραγματοποιούνται υπό το καθεστώς τελειοποίησης προς επανεξαγωγή θα μπορούσαν να γίνονται για ελεύθερη κυκλοφορία του προϊόντος ως έχει ή του τελικού προϊόντος επόμενου σταδίου (φουρφουρυλικής αλκοόλης) που πωλείται στην αγορά της ΕΕ.54.  Η τιμή των κινεζικών εξαγωγών διάφερε από αγορά σε αγορά κατά την περίοδο από το 2007 έως ην ΠΕΕ. Μολονότι παρατηρήθηκε σημαντική μείωση της τιμής εξαγωγής στην ΕΕ (κατά 11%) κατά την περίοδο αυτή, σε άλλες εξαγωγικές αγορές σημειώθηκε αύξηση κατά περίπου 10%. Είναι, ωστόσο, αξιοσημείωτο, ότι οι τιμές για την αγορά των ΗΠΑ κατά την ΠΕΕ κυμάνθηκε περίπου στο ίδιο επίπεδο με αυτό της ΕΕ, ενώ, σύμφωνα με τις κινεζικές στατιστικές εξαγωγών, οι εξαγωγές σε άλλες αγορές ήταν κατά 19% πιο ακριβές ανά τόνο. Δεδομένου ότι το υπό εξέταση προϊόν είναι πολύ ομογενές, τέτοιες διαφορές στην τιμή μπορούν να αποδοθούν μόνο σε σκόπιμη στρατηγική τιμολόγησης των κινέζων εξαγωγέων για να επιτύχουν υψηλότερες τιμές και κέρδη σε αγορές με μικρότερο ανταγωνισμό σε σύγκριση με αγορές όπως η ΕΕ και οι ΗΠΑ στις οποίες εφαρμόστηκαν χαμηλότερες τιμές. Δεδομένου ότι οι εξαγωγές στην ΕΕ και στις ΗΠΑ αποτέλεσαν το 46% των συνολικών κινεζικών εξαγωγών, εξάγεται το συμπέρασμα ότι η διάκριση αυτή ως προς την τιμή θα μπορούσε να διατηρηθεί, στην περίπτωση λήψης των δασμών, για να υποστηριχθεί το ντάμπινγκ τουλάχιστον στην αγορά της ΕΕ.55.  Πλεονάζουσα παραγωγική ικανότητα των εξαγωγέων56.  Επειδή δεν υπάρχουν πολλές πληροφορίες για τον κινεζικό κλάδο παραγωγής φουρφουραλδεΰδης, τα παρακάτω συμπεράσματα βασίζονται κυρίως στις πληροφορίες που περιέχονται στην αίτηση επανεξέτασης.57.  Σύμφωνα με το αίτημα για επανεξέταση ενόψει λήξης της ισχύος των μέτρων, η κινεζική παραγωγή φουρφουραλδεϋδης αυξάνεται σταθερά από το 1999 και το 2009 ο όγκος παραγωγής έφθασε περίπου τους 320 000 τόνους. Το ποσοστό χρησιμοποίησης της κινεζικής παραγωγικής ικανότητας κυμαίνεται στο 94%, που σημαίνει ότι υπάρχει μη χρησιμοποιούμενη ικανότητα της τάξης των 20 000 τόνων ετησίως στην ΛΔΚ, δηλαδή περίπου το μισό της συνολικής κατανάλωσης της ΕΕ. Πιστεύεται ότι σήμερα λειτουργούν στην ΛΔΚ περισσότερες από 200 μονάδες παραγωγής φουρφουραλδεϋδης, εκ των οποίων όλο και περισσότερες συμμετέχουν στις δραστηριότητες εξαγωγής.58.  Με βάση τα παραπάνω, μπορεί να εξαχθεί το συμπέρασμα ότι, σε περίπτωση κατάργησης των μέτρων, μπορεί να αναμένεται είσοδος των εξαγωγών του υπό εξέταση προϊόντος από τη ΛΔΚ στην αγορά της ΕΕ σε σημαντικές ποσότητες πέρα του καθεστώτος τελειοποίησης προς επανεξαγωγή και, κατά πάσα πιθανότητα, συνέχιση του ντάμπινγκ.59.  Συμπέρασμα σχετικά με την πιθανότητα συνέχισης του ντάμπινγκ60.  Δεδομένης της μεγάλης παραγωγικής ικανότητας που διαθέτει η ΛΔΚ, της ικανότητας των κινέζων παραγωγών να αυξήσουν γρήγορα τους όγκους παραγωγής και να τους διοχετεύσουν προς εξαγωγή, καθώς και της τιμολόγησης των εξαγωγών αυτών, είναι εύλογο να θεωρηθεί ότι η κατάργηση των μέτρων θα είχε ως αποτέλεσμα των εκ νέου έναρξη των εξαγωγών από την ΛΔΚ στην ΕΕ εκτός του καθεστώτος τελειοποίησης προς επανεξαγωγή.61.  Οι τρέχουσες τιμές εξαγωγών στο πλαίσιο του καθεστώτος τελειοποίησης προς επανεξαγωγή δεν επιβαρύνονται με το δασμό αντιντάμπινγκ. Έτσι, θεωρούμε ότι οι τιμές αυτές είναι επίσης ενδεικτικές των μελλοντικών επιπέδων στα οποία θα κυμανθούν οι τιμές στην περίπτωση κατάργησης των μέτρων. Ως προς το σημείο αυτό, διαπιστώθηκε ότι οι τιμές των κινεζικών εξαγωγών στο πλαίσιο του καθεστώτος τελειοποίησης για επανεξαγωγή αποτελούσαν αντικείμενο ντάμπινγκ και ήταν χαμηλότερες από τις τιμές των παραγωγών κατά 11% κατά την ΠΕΕ, όπως περιγράφεται παρακάτω στην αιτιολογική σκέψη (70).62.  Με βάση τα πορίσματα που περιγράφηκαν ανωτέρω, μπορεί να εξαχθεί το συμπέρασμα ότι οι εξαγωγές από την ΛΔΚ εξακολουθούν να αποτελούν αντικείμενο ντάμπινγκ και ότι υπάρχει η πιθανότητα συνέχισης του ντάμπινγκ στην αγορά της Ένωσης στην περίπτωση που λήξουν τα τρέχοντα μέτρα αντιντάμπινγκ.Δ. ΟΡΙΣΜΟΣ ΤΟΥ ΕΝΩΣΙΑΚΟΥ ΚΛΑΔΟΥ ΠΑΡΑΓΩΓΗΣ63.  Ο κλάδος παραγωγής της Ένωσης (ΚΠΕ) αποτελείται από δύο εταιρείες: την Lenzing AG (Αυστρία) και την Tanin Sevnica kemicna industrija d.d (Σλοβενία), οι οποίες από κοινού αντιστοιχούν στο 100% της ενωσιακής παραγωγής του υπό εξέταση προϊόντος στην ΠΕΕ. Και οι δύο εταιρείες απάντησαν στα ερωτηματολόγια και συνεργάστηκαν πλήρως στην έρευνα. Με βάση τα στοιχεία αυτά, οι δύο παραγωγοί της Ένωσης αποτελούν τον κλάδο παραγωγής της Ένωσης κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού. Για λόγους εμπιστευτικότητας, τα στοιχεία σχετικά με τις επιδόσεις του κλάδου παραγωγής της Ένωσης παρατίθενται μόνο υπό μορφή δείκτη.64.  Ο κλάδος παραγωγής της Ένωσης, σε σύγκριση με την αρχική έρευνα, έχει αλλάξει σημαντικά. Η εταιρεία Furfural Español S.A., νυν Nutrafur, ο ισπανός παραγωγός που υπέβαλε την αρχική καταγγελία το 1994, έπαυσε την παραγωγή τον Οκτώβριο του 2008, ενώ ούτε η Lenzing στην Αυστρία ούτε η Tanin, η σλοβενική εταιρεία, ανήκαν στην ΕΕ εκείνη την εποχή. Η Nutrafur, η οποία υποστηρίζει την τωρινή αίτηση επανεξέτασης, δεν συνεργάστηκε στη διαδικασία αυτή. Ωστόσο, η Nutrafur εξακολουθεί να δραστηριοποιείται στην αγορά, ως εμπορικός εταίρος που αγόραζε το υπό εξέταση προϊόν από τους πρώην ανταγωνιστές της στην ΕΕ. Τα στοιχεία για την παραγωγή της Nutrafur κατά τα έτη 2007 και 2008 τα οποία αναφέρονται στην αίτηση συμπεριλαμβάνονταν στην κατανάλωση της αγοράς της Ένωσης.Ε. ΚΑΤΑΣΤΑΣΗ ΤΗΣ ΑΓΟΡΑΣ ΤΗΣ ΕΝΩΣΗΣ65.  Κατανάλωση στην αγορά της Ένωσης66.  Η κατανάλωση φουρφουραλδεϋδης στην Ένωση καθορίστηκε με βάση τους όγκους πωλήσεων του ενωσιακού κλάδου παραγωγής στην αγορά της Ένωσης (συμπεριλαμβανομένων των πωλήσεων της Nutrafur ενώ παρήγαγε ακόμα φουρφουραλδεΰδη) συν τις εισαγωγές στο πλαίσιο του καθεστώτος τελειοποίησης προς επανεξαγωγή από την ΛΔΚ και τις εισαγωγές από άλλες τρίτες χώρες για ελεύθερη κυκλοφορία, με βάση τα επαληθευμένα στοιχεία του εισαγωγέα International Furan Chemicals BV («IFC») και της Eurostat. Καθώς η Eurostat δεν αποκαλύπτει τα πλήρη στοιχεία για λόγους εμπιστευτικότητας, τα στοιχεία της Eurostat χρησιμοποιήθηκαν μόνον για τις εισαγωγές από άλλες τρίτες χώρες εκτός της Κίνας και της Δομινικανής Δημοκρατίας διότι η εταιρεία IFC είναι ο μοναδικός εισαγωγέας φουρφουραλδεΰδης από τις πηγές αυτές.67.  Με βάση τα ανωτέρω, η κατανάλωση της Ένωσης μειώθηκε, κατά την εξεταζόμενη περίοδο, κατά 24%, από 48 534 τόνους το 2007 σε περίπου 36 725 τόνους κατά την ΠΕΕ.Πίνακας 1 – Κατανάλωση της ΈνωσηςΈτος | 2007 | 2008 | 2009 | ΠΕΕ |Τόνοι | 48 534 | 45 738 | 38 175 | 36 725 |Δείκτης (2007=100) | 100 | 94 | 79 | 76 |Τάση από έτος σε έτος | -6 | -15 | -3 |Πηγή: Επαληθευμένες απαντήσεις του κλάδου παραγωγής της Ένωσης και της IFC στο ερωτηματολόγιο, αίτηση επανεξέτασης και Eurostat68.  Εισαγωγές από τη ΛΔΚ69.  Όγκος, μερίδιο αγοράς και τιμές70.  Σύμφωνα με τις κινεζικές στατιστικές εξαγωγών, κατά την ΠΕΕ πραγματοποιήθηκαν μόνον ορισμένες αμελητέες (2,5 τόνοι) κινεζικές εισαγωγές για ελεύθερη κυκλοφορία, οι περισσότερες από τις οποίες έγιναν στο πλαίσιο του καθεστώτος τελειοποίησης προς επανεξαγωγή. Ο όγκος των κινεζικών εξαγωγών σε αυτό το πλαίσιο μειώθηκε από 8 264 τόνους το 2007 σε 2 749 τόνους την ΠΕΕ, δηλαδή κατά 67%. Το 2008 οι κινεζικές εισαγωγές υπό το καθεστώς τελειοποίησης προς επανεξαγωγή άγγιξαν την υψηλότερη ποσότητα των 10 000 τόνων, η οποία μειώθηκε κατά τα επόμενα έτη. Κατά την υπό εξέταση περίοδο το κινεζικό μερίδιο αγοράς στο πλαίσιο του καθεστώτος τελειοποίησης προς επανεξαγωγή μειώθηκε από 17% σε 8 %, δηλαδή κατά 9 ποσοστιαίες μονάδες.71.  Η κινεζική τιμή υπό το καθεστώς τελειοποίησης για επανεξαγωγή μειώθηκε κατά 12% από 774 ευρώ το 2007 σε 685 ευρώ κατά την ΠΕΕ.Πίνακας 2 – Εισαγωγές από τη ΛΔΚΈτος | 2007 | 2008 | 2009 | ΠΕΕ |Τόνοι | 8 264 | 10 002 | 5 159 | 2 749 |Δείκτης (2007=100) | 100 | 121 | 62 | 33 |Τάση από έτος σε έτος | 21 | -59 | -29 |Μερίδιο αγοράς | 17% | 22% | 14% | 7% |Τιμή, ευρώ ανά τόνο | 774 | 1 014 | 690 | 685 |Δείκτης (2007=100) | 100 | 131 | 89 | 88 |Πηγή: Επαληθευμένη απάντηση της IFC στο ερωτηματολόγιο72.  Όγκος και τιμές εισαγωγών από άλλες τρίτες χώρες73.  Πρέπει να σημειωθεί ότι, όπως και κατά την αρχική έρευνα, οι εισαγωγές από τη Δομινικανή Δημοκρατία είναι εξ' ολοκλήρου φορτία από μητρική εταιρεία προς την ευρωπαϊκή θυγατρική της με σκοπό την παραγωγή φουρφουρυλικής αλκοόλης. Έτσι, οι τιμές που εφαρμόζονται κατά τις συναλλαγές αυτές είναι τιμές μεταφοράς μεταξύ συνδεδεμένων εταιρειών και δεν αντανακλούσαν τις πραγματικές τιμές της αγοράς. Σύμφωνα με την Eurostat, ο όγκος των εισαγωγών φουρφουραλδεΰδης στην Ένωση από χώρες εκτός της ΛΔΚ, καθώς και οι μέσες τιμές τους, εξελίχθηκαν ως εξής:Πίνακας 3 – Εισαγωγές στην Ένωση από τη Δομινικανή ΔημοκρατίαΈτος | 2007 | 2008 | 2009 | ΠΕΕ |Τόνοι | 32 003 | 27 662 | 24 996 | 25 959 |Δείκτης (2007=100) | 100 | 86 | 78 | 81 |Τάση από έτος σε έτος | -14 | -8 | 3 |Μερίδιο αγοράς | 66% | 60% | 65% | 71% |Τιμή, ευρώ ανά τόνο | 809 | 982 | 582 | 670 |Δείκτης (2007=100) | 100 | 121 | 72 | 83 |Πίνακας 4 - Εισαγωγές στην Ένωση από άλλες τρίτες χώρεςΈτος | 2007 | 2008 | 2009 | ΠΕΕ |Τόνοι | 1 687 | 1 583 | 1 226 | 1 158 |Δείκτης (2007=100) | 100 | 94 | 73 | 69 |Τάση από έτος σε έτος | -6 | -21 | -4 |Μερίδιο αγοράς | 3% | 3% | 3% | 3% |Τιμή, ευρώ ανά τόνο | 800 | 997 | 632 | 621 |Δείκτης (2007=100) | 100 | 125 | 79 | 78 |74.  Κατά την υπό εξέταση περίοδο οι όγκοι των εισαγωγών φουρφουραλδεΰδης από τη Δομινικανή Δημοκρατία και άλλες τρίτες χώρες μειώθηκαν σημαντικά κατά 19% και 31% αντιστοίχως. Ωστόσο, παρά τη μείωση των εισαγωγών από τη Δομινικανή Δημοκρατία σημειώθηκε αύξηση στο μερίδιο αγοράς από 66% σε 71%. Ωστόσο, όλες οι εισαγωγές ενσωματώθηκαν στην παραγωγή φουρφουρυλικής αλκοόλης από την ευρωπαϊκή θυγατρική του παραγωγού στη Δομινικανή Δημοκρατία. Επομένως, οι τιμές των συναλλαγών αυτών ήταν οι τιμές μεταφοράς μεταξύ συνδεδεμένων εταιρειών και δεν αντανακλούν τις πραγματικές τιμές της αγοράς.75.  Όγκοι και τιμές των εξαγωγών από την ΛΔΚ σε άλλες τρίτες χώρες76.  Κατά την υπό εξέταση περίοδο οι όγκοι των εξαγωγών αυξήθηκαν κατά 105% (ποσοστό ισοδύναμο με περίπου το 9% των συνολικών πωλήσεων της ΕΕ κατά την ΠΕΕ). Επισημαίνεται ότι οι εξαγωγικές πωλήσεις του κλάδου παραγωγής της Ένωσης σε άλλες τρίτες χώρες πραγματοποιήθηκαν σε χαμηλές τιμές κατά την ΠΕΕ. Αυτό μπορεί να αποδοθεί στον ανταγωνισμό από την κινεζική φουρφουραλδεΰδη που εξάγεται σε μεγάλες ποσότητες σε χαμηλές τιμές σε άλλες τρίτες χώρες.Πίνακας 5 – Όγκοι και τιμές των εξαγωγών του κλάδου παραγωγής της Ένωσης σε άλλες τρίτες χώρεςΈτος | 2007 | 2008 | 2009 | ΠΕΕ |Ποσότητες – Δείκτης (2007=100) | 100 | 136 | 211 | 205 |Τάση από έτος σε έτος | 36 | 75 | -6 |Τιμές – Δείκτης (2007=100) | 100 | 114 | 88 | 82 |Τάση από έτος σε έτος | 14 | -26 | -6 |77.  Οικονομική κατάσταση του κλάδου παραγωγής της Ένωσης78.  Η οικονομική κατάσταση του κλάδου παραγωγής της Ένωσης, δηλαδή των δύο εταιρειών Lenzing και Tanin αναλύεται παρακάτω.79.  Παραγωγή80.  Η συνολική παραγωγή του ενωσιακού κλάδου παραγωγής του υπό εξέταση προϊόντος αυξήθηκε κατά 14% κατά την υπό εξέταση περίοδο.Πίνακας 6 – Παραγωγή της ΈνωσηςΈτος | 2007 | 2008 | 2009 | ΠΕΕ |Δείκτης (2007=100) | 100 | 109 | 114 | 114 |Τάση από έτος σε έτος | 9 | 5 | 0 |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο81.  Παραγωγική ικανότητα και χρησιμοποίησή της82.  Η συνολική παραγωγική ικανότητα του κλάδου παραγωγής της Ένωσης παρέμεινε σταθερή κατά τη διάρκεια της υπό εξέτασης περιόδου. Η χρησιμοποίηση του δυναμικού του κλάδου παραγωγής της Ένωσης αυξήθηκε κατά 12 ποσοστιαίες μονάδες από 85% σε 97%, γεγονός που σημαίνει ότι η παραγωγή είχε σχεδόν εξαντλήσει το δυναμικό της.Πίνακας 7 - Παραγωγική ικανότητα της ΈνωσηςΈτος | 2007 | 2008 | 2009 | ΠΕΕ |Δείκτης (2007=100) | 100 | 100 | 100 | 100 |Ποσοστό χρησιμοποίησης της παραγωγικής ικανότητας | 85% | 92% | 96% | 97% |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο83.  Επίπεδο αποθεμάτων84.  Ο κατωτέρω πίνακας δείχνει ότι το επίπεδο των αποθεμάτων του κλάδου παραγωγής της Ένωσης αυξήθηκε κατά 26% κατά την υπό εξέταση περίοδο. Η αύξηση των αποθεμάτων ήταν ιδιαίτερα υψηλή μεταξύ 2007 και 2008, οπότε τα αποθέματα αυξήθηκαν κατά 193%.Πίνακας 8 - ΑποθέματαΈτος | 2007 | 2008 | 2009 | ΠΕΕ |Δείκτης (2007=100) | 100 | 293 | 165 | 126 |Τάση από έτος σε έτος | 193 | -128 | -40 |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο85.  Όγκοι πωλήσεων και μερίδιο αγοράς86.  Ο όγκος των πωλήσεων του κλάδου παραγωγής της Ένωσης σε μη συνδεδεμένους πελάτες της αγοράς της Ένωσης αυξήθηκε κατά το 13% κατά την ΠΕΕ. Κατά συνέπεια, το μερίδιο αγοράς του κλάδου παραγωγής της Ένωσης αυξήθηκε κατά 5 εκατοστιαίες μονάδες κατά την ίδια περίοδο.Πίνακας 9 – Όγκος πωλήσεων και μερίδιο αγοράς της ΕΕΈτος | 2007 | 2008 | 2009 | ΠΕΕ |Δείκτης (2007=100) | 100 | 100 | 112 | 113 |Διακύμανση μεριδίου αγοράς | 10-20% | 10-20% | 14-24% | 15-25% |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο87.  Μέσες τιμές πώλησης88.  Κατά την εξεταζόμενη περίοδο, οι μέσες τιμές πώλησης που εφάρμοσε ο κλάδος παραγωγής της Ένωσης στην αγορά της Ένωσης μειώθηκε κατά 1%. Το 2008 η μέση τιμή πώλησης έφθασε στο μέγιστο σημείο της σημειώνοντας αύξηση κατά 11%, αλλά στη συνέχεια μειώθηκε γρήγορα το επόμενο έτος. Η ελαφρά μείωση των τιμών πώλησης πρέπει να εξεταστεί σε συνάρτηση με την αύξηση του 5% του κόστους παραγωγής ανά μονάδα, γεγονός το οποίο δεν μπόρεσε να συνεκτιμήσει ο κλάδος παραγωγής της Ένωσης.Πίνακας 10 – Μέση τιμή πώλησης στην ΕΕΈτος | 2007 | 2008 | 2009 | ΠΕΕ |Δείκτης (2007=100) | 100 | 111 | 98 | 99 |Τάση από έτος σε έτος | 11 | -13 | 1 |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο89.  Μέσο κόστος παραγωγής90.  Κατά την υπό εξέταση περίοδο το μέσο κόστος παραγωγής (ΜΚΠ) αυξήθηκε κατά 5 % κυρίως εξαιτίας της αύξησης της απασχόλησης και, επομένως, της αύξησης του συνολικού κόστους εργασίας.Πίνακας 11 – Μέσο κόστος παραγωγήςΈτος | 2007 | 2008 | 2009 | ΠΕΕ |Δείκτης (2007=100) | 100 | 105 | 105 | 105 |Τάση από έτος σε έτος | 5 | 0 | 0 |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο91.  Κερδοφορία και ταμειακή ροή92.  Τα κέρδη που πραγματοποίησε ο κλάδος παραγωγής της Ένωσης μειώθηκαν σημαντικά κατά την υπό εξέταση περίοδο μαζί με την ταμειακή ροή, η οποία μειώθηκε κατά 56%. Αυτό οφείλεται σε πίεση που ασκείται στις τιμές πώλησης, παρά την αύξηση τόσο της παραγωγής όσο και των πωλήσεων.Πίνακας 12 - Κερδοφορία και ταμειακή ροήΈτος | 2007 | 2008 | 2009 | ΠΕΕ |Δείκτης κερδοφορίας (2007=100) | 100 | 175 | -7 | -4 |Τάση από έτος σε έτος | 75 | -182 | 3 |Ταμειακή ροή – Δείκτης (2007=100) | 100 | 144 | 49 | 44 |Τάση από έτος σε έτος | 44 | -95 | -5 |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο93.  Επενδύσεις, απόδοση των επενδύσεων και ικανότητα άντλησης κεφαλαίου94.  Οι επενδύσεις μειώθηκαν κατά 95% στο διάστημα μεταξύ 2007 και ΠΕΕ. Η απόδοση των επενδύσεων, εκφρασμένη ως κέρδη/ζημίες του υπό εξέταση προϊόντος σε σχέση με την καθαρή λογιστική αξία των επενδύσεων, έχει μειωθεί σημαντικά κατά τη διάρκεια της περιόδου, ακολουθώντας την τάση των επενδύσεων. Ως αποτέλεσμα της μείωσης της αποδοτικότητας και της ταμειακής ροής, η ικανότητα του αιτούντος να συγκεντρώσει κεφάλαιο μειώθηκε σημαντικά κατά την υπό εξέταση περίοδο. Η επιδείνωση αυτή μπορεί επίσης να φανεί καθαρά στις επενδύσεις του αιτούντος, οι οποίες μειώθηκαν κατά 95% κατά την υπό εξέταση περίοδο.95.  Πίνακας 13- Επενδύσεις και απόδοση των επενδύσεωνΈτος | 2007 | 2008 | 2009 | ΠΕΕ |Δείκτης επενδύσεων (2007=100) | 100 | 61 | 2 | 5 |Τάση από έτος σε έτος | -39 | -59 | 3 |Δείκτης απόδοσης επενδύσεων (2007=100) | 100 | 196 | -7 | -4 |Τάση από έτος σε έτος | 96 | -203 | 3 |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο96.  Απασχόληση και παραγωγικότητα97.  Το επίπεδο απασχόλησης εντός του κλάδου παραγωγής της Ένωσης κατά την υπό εξέταση περίοδο αυξήθηκε κατά 8 %. Η παραγωγικότητα, μετρούμενη ως παραγωγή σε τόνους ανά εργαζόμενο, αυξήθηκε κατά 6%. Ωστόσο, το συνολικό κόστος εργασίας του ενωσιακού κλάδου παραγωγής αυξήθηκε κατά 16% κατά την υπό εξέταση περίοδο.Πίνακας 14 – Απασχόληση και παραγωγικότηταΈτος | 2007 | 2008 | 2009 | ΠΕΕ |Απασχόληση - Δείκτης | 100 | 109 | 109 | 108 |Παραγωγικότητα (τόνοι/εργαζόμενο)(Δείκτης) | 100 | 100 | 105 | 106 |Κόστος εργασίας - Δείκτης | 100 | 114 | 115 | 116 |Πηγή: Επαληθευμένες απαντήσεις των παραγωγών της Ένωσης στο ερωτηματολόγιο98.  Μέγεθος του περιθωρίου ντάμπινγκ99.  Δεδομένου του όγκου, του μεριδίου αγοράς και των τιμών των εισαγωγών σε τιμές ντάμπινγκ από την ΛΔΚ, οι επιπτώσεις στον ενωσιακό κλάδο παραγωγής των πραγματικών περιθωρίων ντάμπινγκ δεν μπορούν να θεωρηθούν αμελητέες.100.  Ανάκαμψη από τις συνέπειες πρακτικών ντάμπινγκ101.  Όπως φαίνεται από τη θετική εξέλιξη των περισσότερων δεικτών που παρατίθενται ανωτέρω, η οικονομική κατάσταση του κλάδου παραγωγής της Ένωσης έχει εν μέρει συνέλθει από τη ζημιογόνο επίδραση των εισαγωγών ντάμπινγκ καταγωγής της ¨ΔΚ.102.  Ανάπτυξη103.  Αν και η κατανάλωση της Ένωσης μειώθηκε κατά 24% κατά την υπό εξέταση περίοδο, η παραγωγή, ο όγκος πωλήσεων και το μερίδιο αγοράς του κλάδου παραγωγής της Ένωσης αυξήθηκαν την ίδια περίοδο. Παράλληλα, μειώθηκαν ο όγκος και το μερίδιο αγοράς των εισαγωγών από την ΛΔΚ. Ωστόσο, ο κλάδος παραγωγής της Ένωσης θα μπορούσε να ωφεληθεί από τα μέτρα σε ένα βαθμό καθώς η κινεζική πίεση στις τιμές πώλησης δεν τους επέτρεψε να πραγματοποιήσουν κέρδη ούτε να επιτύχουν το περιθώριο κέρδους τους.104.  Συμπέρασμα για την οικονομική κατάσταση του κλάδου παραγωγής της Ένωσης.105.  Η φουρφουραλδεΰδη από την Δομινικανή Δημοκρατία δεν είναι διαθέσιμη στην ελεύθερη αγορά της Ένωσης. Κατά συνέπεια, δεν βρέθηκαν ενδείξεις σχετικά με το ότι οι εν λόγω εισαγωγές ενδεχομένως συνέβαλαν στην επισφαλή θέση του κλάδου παραγωγής της Ένωσης. Όσον αφορά τις εισαγωγές από άλλες τρίτες χώρες, οι όγκοι τους μειώθηκαν σημαντικά σε τέτοια επίπεδα που, ακόμα και αν πραγματοποιούνται σε πολύ χαμηλές τιμές, ο αντίκτυπός τους δεν μπορεί να θεωρηθεί σημαντικός.106.  Τα μέτρα κατά της ΛΔΚ έχουν θετικό αντίκτυπο στην οικονομική κατάσταση του κλάδου παραγωγής της Ένωσης,. αφού οι περισσότεροι από τους δείκτες ζημίας εμφάνισαν θετική εξέλιξη. Η παραγωγή, ο κόστος πωλήσεων και η αξία των πωλήσεων αυξήθηκαν. Παρά τη μείωση της κατανάλωσης, ο κλάδος παραγωγής της Ένωσης κατάφερε να αυξήσει το μερίδιο αγοράς του. Η κερδοφορία, ωστόσο, μειώθηκε σημαντικά κατά την ΠΕΕ. Ο κλάδος παραγωγής της Ένωσης δεν μπόρεσε να επιτύχει το περιθώριο κέρδους που είχε καθοριστεί στο 5% στην αρχική έρευνα για να διασφαλίσει την ανάπτυξή του. Στο πλαίσιο αυτό, εξάγεται το συμπέρασμα ότι ο κλάδος παραγωγής της Ένωσης υπέστη υλική ζημία με την έννοια του άρθρου 3 παράγραφος 5 και ότι η οικονομική του κατάσταση παραμένει ευάλωτη.ΣΤ. ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ107.  Στις αιτιολογικές σκέψεις (39) και (40) παραπάνω διατυπώνεται στο συμπέρασμα ότι η λήξη των μέτρων θα μπορούσε να οδηγήσει σε σημαντική αύξηση των εξαγωγών από την ΛΔΚ στην Ένωση που αποτελούν αντικείμενο ντάμπινγκ.108.  Όπως αναφέρεται παραπάνω, οι κινέζοι παραγωγοί θα μπορούσαν να επαναπροωθήσουν μεγάλους όγκους εξαγωγών στην αγορά της Ένωσης στην περίπτωση κατάργησης των μέτρων. Σύμφωνα με το αίτημα επανεξέτασης, η παραγωγική ικανότητα της Κίνας έφθασε τους 320 000 τόνους το 2009 με πλεονάζουσα ικανότητα τουλάχιστον 20 000 τόνους. Επιπλέον, φαίνεται ότι άλλες εξαγωγικές αγορές, όπως η Ιαπωνία, η Ταϊλάνδη και οι ΗΠΑ, δεν μπορούσαν να απορροφήσουν την πλεονάζουσα ικανότητα, η οποία συνεπώς θα διοχετεύονταν, κατά πάσα πιθανότητα, στην αγορά της Ένωσης.109.  Όσον αφορά τις τιμές, οι κινεζικές εξαγωγικές στατιστικές δείχνουν ότι η τιμή του υπό εξέταση προϊόντος στις ΗΠΑ ήταν παρόμοια με την τιμή των εξαγωγών στην ΕΕ υπό το καθεστώς τελειοποίησης προς επανεξαγωγή. Οι τιμές των κινεζικών εξαγωγών προς τις άλλες εξαγωγικές αγορές ήταν υψηλότερες.110.  Ωστόσο, δεδομένου ότι οι κινεζικές τιμές είναι χαμηλότερες από αυτές του κλάδου παραγωγής της Ένωσης κατά 11%, εάν επιτραπεί η κατάργηση των μέτρων, είναι πιθανό οι κινέζοι εξαγωγείς να συνεχίσουν τις πρακτικές τους για να επανακτήσουν το απολεσθέν μερίδιο αγοράς. Τέτοια συμπεριφορά σε συνδυασμό με την ικανότητά τους να παραδίδουν σημαντικές ποσότητες του υπό εξέταση προϊόντος στην αγορά της Ένωσης θα είχε πολύ αρνητικό αντίκτυπο για τον κλάδο παραγωγής της Ένωσης και, ιδίως, για την κερδοφορία του.111.  Βάσει των ανωτέρω, συνάγεται το συμπέρασμα ότι η κατάργηση των μέτρων θα οδηγούσε κατά πάσα πιθανότητα σε επανάληψη της ζημίας που προκύπτει από τις εισαγωγές με ντάμπινγκ από τη ΛΔΚ.Ζ. ΣΥΜΦΕΡΟΝ ΤΗΣ ΕΝΩΣΗΣ112.  Προκαταρκτική παρατήρηση113.  Σύμφωνα με το άρθρο 21 του βασικού κανονισμού, εξετάστηκε αν η διατήρηση των ισχυόντων μέτρων αντιντάμπινγκ θα είναι αντίθετη προς τα συμφέροντα της Ένωσης συνολικά.114.  Ο προσδιορισμός του συμφέροντος της Ένωσης βασίστηκε σε εκτίμηση των συμφερόντων όλων των ενδιαφερόμενων μερών, τουτέστιν, του κλάδου παραγωγής της Ένωσης, των εισαγωγέων/εμπόρων καθώς και των χρηστών και προμηθευτών του υπό εξέταση προϊόντος.115.  Στις προηγούμενες έρευνες είχε θεωρηθεί ότι η θέσπιση μέτρων δεν αντίκειτο στο συμφέρον της Ένωσης. Επιπλέον, η παρούσα έρευνα είναι έρευνα επανεξέτασης λόγω της επικείμενης λήξης της ισχύος των ισχυόντων μέτρων, δηλαδή ανάλυση μιας κατάστασης στην οποία εφαρμόζονται ήδη μέτρα αντιντάμπινγκ.116.  Βάσει αυτών, εξετάστηκε επίσης κατά πόσον, παρά τα συμπεράσματα σχετικά με την πιθανότητα συνέχισης του ντάμπινγκ και επανάληψης της ζημίας, υπάρχουν επιτακτικοί λόγοι που θα οδηγούσαν στο συμπέρασμα ότι η διατήρηση των μέτρων στην παρούσα περίπτωση αντίκειται στο συμφέρον της Ένωσης.117.  Συμφέρον του κλάδου παραγωγής της ΕΕ118.  Ο κλάδος παραγωγής της Ένωσης αποδείχθηκε βιώσιμος και ικανός να προσαρμοστεί στις μεταβαλλόμενες συνθήκες της αγοράς. Αυτό επιβεβαιώθηκε ιδίως από τη θετική εξέλιξη της παραγωγής και των πωλήσεων στο πλαίσιο της μείωσης της κατανάλωσης. Ωστόσο, εξαιτίας της τεράστιας πίεσης που ασκήθηκε στις τιμές πώλησης, η κερδοφορία δεν μπόρεσε να ακολουθήσει την ίδια θετική τάση.119.  Δεδομένου ότι η υπάρχουσα πλεονάζουσα ικανότητα για τη φουρφουραλδεΰδη στην ΛΔΚ, σε συνδυασμό με το γεγονός ότι άλλες εξαγωγικές αγορές (όπως η Ιαπωνία, η Ταϊλάνδη και οι ΗΠΑ) δεν μπορούν να απορροφήσουν αυτή την πλεονάζουσα ικανότητα, στην περίπτωση κατάργησης των μέτρων, οι κινέζοι εξαγωγείς θα προσπαθούσαν κατά πάσα πιθανότητα να ανακτήσουν το απολεσθέν μερίδιο αγοράς τους συνεχίζοντας την πρακτική του ντάμπινγκ στην αγορά της ΕΕ.120.  Συνεπώς, εάν δεν συνεχιστούν τα μέτρα αντιντάμπιγκ, η κατάσταση του κλάδου παραγωγής της Ένωσης θα επιδεινωθεί σοβαρά εξαιτίας των κινεζικών εξαγωγών σε χαμηλές τιμές που θα αποτελούν αντικείμενο ντάμπινγκ όπως εξηγείται παραπάνω στις αιτιολογικές σκέψεις 66 έως 69.121.  Συμφέρον των εισαγωγέων122.  Μόνον ένας εισαγωγέας της ΕΕ συνεργάστηκε στη διαδικασία: Η IFC, εταιρεία με έδρα τις Κάτω Χώρες και ιδιοκτήτη έναν παραγωγό φουρφουραλδεΰδης από την Δομινικανή Δημοκρατία. Η εν λόγω εταιρεία αποτελεί τον μοναδικό ενεργό εισαγωγέα φουρφουραλδεΰδης στην ΕΕ, ορισμένες άλλες εταιρείες εισάγουν μόνον περιστασιακά τον υπό εξέταση προϊόν. Η εταιρεία IFC είναι ο μεγαλύτερος παίκτης στην αγορά φουρφουραλδεΰδης της ΕΕ (και φουρφουρυλικής αλκοόλης) αφού αντιπροσωπεύει το 80% της κατανάλωσης της ΕΕ. Η IFC πραγματοποιεί εισαγωγές από τη Δομινικανή Δημοκρατία από την ΛΔΚ υπό το καθεστώς της τελειοποίησης προς επανεξαγωγή και από άλλες τρίτες χώρες. Επιπλέον, η IFC είναι ο κύριος πελάτης του κλάδου παραγωγής της Ένωσης καθώς αγοράζει περίπου το 32% των συνολικών του πωλήσεων. Η φουρφουραλδεϋδη που αγοράζεται υποβάλλεται στη συνέχεια σε περαιτέρω μεταποίηση για να μετατραπεί σε φουρφουρυλική αλκοόλη από την εταιρεία TFC, συνδεδεμένη εταιρεία της IFC με έδρα την πόλη Geel στο Βέλγιο.123.  Ο εν λόγω εισαγωγέας είναι σχετικά ουδέτερος όσον αφορά τη διαδικασία καθώς θα ήθελε, αφενός, να έχει πρόσβαση στην κινεζική φουρφουραλδεϋδη χωρίς περιορισμούς και χωρίς την επιβάρυνση των τελωνειακών διατυπώσεων που απαιτούνται για το καθεστώς τελειοποίησης προς επανεξαγωγή και, αφετέρου, θα επιθυμούσε τη διατήρηση του ενωσιακού κλάδου παραγωγής για να μπορεί να εφοδιάζεται με τον υπό εξέταση προϊόν σε σύντομο χρονικό διάστημα. Επιπροσθέτως, η συνέχιση των μέτρων αίρει τον ανταγωνισμό από τις εισαγωγές από τη μητρική εταιρεία της Δομινικανής Δημοκρατίας και εδραιώνει την κυρίαρχη θέση του ομίλου τόσο στην αγορά φουρφουραλδεΰδης όσο και στην αγορά φουρφουρυλικής αλκοόλης (συμπεριλαμβανομένου του καθεστώτος τελειοποίησης προς επανεξαγωγή) στην ΕΕ.124.  Συμφέρον των χρηστών125.  Η Επιτροπή απέστειλε ερωτηματολόγια σε είκοσι επτά βιομηχανικούς χρήστες φουρφουραλδεΰδης. Μόνον τρεις χρήστες συνεργάστηκαν στη διαδικασία· ωστόσο, δεν απευθύνθηκαν στην πηγή της φουρφουραλδεΰδης στην ΛΔΚ αλλά την αγόρασαν απευθείας από τον κλάδο παραγωγής της Ένωσης. Για τους χρήστες αυτούς η σημασία της φουρφουραλδεΰδης στις επιχειρήσεις τους, διυλιστήρια πετρελαίου και βιομηχανία λιπαντικών, είναι αμελητέα. Συνεπώς, δεν θεωρούν ότι θα επηρεαστούν ιδιαίτερα από τα μέτρα αντιντάμπινγκ.126.  Συμπέρασμα σχετικά με το συμφέρον της ΕΕ127.  Βάσει των ανωτέρω, συμπεραίνεται ότι δεν υπάρχουν επιτακτικοί λόγοι κατά της διατήρησης των ισχυόντων μέτρων αντιντάμπινγκ.Η. ΜΕΤΡΑ ΑΝΤΙΝΤΑΜΠΙΝΓΚ128.  Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει του οποίου επρόκειτο να προταθεί η διατήρηση της ισχύος των υφιστάμενων μέτρων. Επίσης, τους δόθηκε προθεσμία εντός της οποίας θα μπορούσαν να υποβάλουν τις παρατηρήσεις τους μετά την εν λόγω κοινοποίηση. Οι σχετικές παρατηρήσεις που υποβλήθηκαν αναλύθηκαν, αλλά δεν οδήγησαν σε μεταβολή των ουσιωδών πραγματικών περιστατικών και του σκεπτικού βάσει των οποίων αποφασίστηκε η διατήρηση των ισχυόντων μέτρων αντιντάμπινγκ.129.  Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές φουρφουραλδεϋδης καταγωγής ΛΔΚ και επιβλήθηκαν με τον κανονισμό (ΕΚ) αριθ. 639/2005 του Συμβουλίου, πρέπει να διατηρηθούν. Τα μέτρα συνίστανται σε συγκεκριμένο δασμό.130.  Ωστόσο, δεδομένου ότι ο συγκεκριμένος δασμός καθορίστηκε με βάση τα πορίσματα της αρχικής έρευνας του 1995 και δεν αναθεωρήθηκε ποτέ, θεωρήθηκε κατάλληλο να αξιολογηθεί εάν το επίπεδο του δασμού εξακολουθεί να είναι σκόπιμο. Επομένως, η Επιτροπή αποφάσισε να κινήσει αυτεπαγγέλτως ενδιάμεση αναθεώρηση σύμφωνα με το άρθρο 11 παράγραφος 3 του βασικού κανονισμού την ημέρα της δημοσίευσης του παρόντος κανονισμού,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Επιβάλλεται οριστικός δασμός αντιντάμπινγκ στις εισαγωγές 2-φουραλδεϋδης (γνωστής και ως φουρφουραλδεΰδης ή φουρφουράλης) που υπάγεται επί του παρόντος στον κωδικό ΣΟ 2932 12 00, καταγωγής Λαϊκής Δημοκρατίας της Κίνας.2. Το ποσό του εφαρμοστέου δασμού ανέρχεται σε 352 ευρώ ανά τόνο.3. Σε περίπτωση που τα εμπορεύματα υπέστησαν φθορά πριν από τη θέση τους σε ελεύθερη κυκλοφορία και, επομένως, η καταβληθείσα ή καταβλητέα τιμή υπολογίζεται κατ' αναλογία για τον προσδιορισμό της δασμολογητέας αξίας σύμφωνα με το άρθρο 145 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα[11], το ποσό του δασμού αντιντάμπινγκ, υπολογιζόμενο σύμφωνα με την παραπάνω παράγραφο 2, μειώνεται κατά ένα ποσοστό που αντιστοιχεί στην αναλογική κατανομή της πράγματι καταβληθείσας ή καταβλητέας τιμής.4. Εκτός εάν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.Άρθρο 2Ο παρών κανονισμός αρχίζει να ισχύει την επόμενη της ημέρας δημοσίευσής του στην Επίσημ η Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] ΕΕ L 343 της 22.12.2009, σ. 51.[2] ΕΕ L 15 της 21.1.1995, σ. 11.[3] ΕΕ L 328 της 22.12.1999, σ. 1.[4] ΕΕ L 107 της 28.4.2005, σ. 1.[5] ΕΕ L 343 της 22.12.2009, σ. 51.[6] ΕΕ L 15 της 21.1.1995, σ. 11.[7] ΕΕ L 328 της 22.12.1999, σ. 1.[8] ΕΕ L 107 της 28.4.2005, σ. 1.[9] ΕΕ C 16 της 22.01.2010, σ. 40.[10] ΕΕ C 107 της 27.4.2010, σ. 10.[11] ΕΕ L 253 της 11.10.1993, σ. 1.